

Αθήνα, 1η Ιουλίου 2021

**ΔΕΛΤΙΟ ΤΥΠΟY**

**Μείωση εκκρεμών συντάξεων για 7ο συνεχή μήνα**

*Στη δημοσιότητα η έκθεση του συστήματος «ΑΤΛΑΣ» Απριλίου*

Μείωση των εκκρεμών συνταξιοδοτικών αιτημάτων για 7ο συνεχή μήνα και παρά τον διπλασιασμό των νέων αιτήσεων συνταξιοδότησης, προκύπτει από τα στοιχεία της έκθεσης του συστήματος «ΑΤΛΑΣ» που αναρτήθηκε στον ιστότοπο του e-ΕΦΚΑ (www.efka.gov.gr) και αφορά τον μήνα **Απρίλιο 2021**.

Συγκεκριμένα, τον Απρίλιο ολοκληρώθηκαν **18.531** αιτήματα συνταξιοδότησης συγκριτικά με **7.071** τον Απρίλιο του 2020 και **10.633** τον αντίστοιχο μήνα του 2019.



Έτσι, η αύξηση του ρυθμού ολοκλήρωσης των αιτημάτων τον Απρίλιο 2021 ανέρχεται σε **162%** έναντι του Απριλίου του 2020 και **74%** έναντι του Απριλίου 2019.



Επιπλέον, οι νέες αιτήσεις συνταξιοδότησης ανήλθαν στις **13.058,** διπλάσιες σχεδόν σε σχέση με το αντίστοιχο μήνα πέρυσι (**6.545**).

Τέλος, αναφορικά με το πλήθος των εκκρεμών αιτημάτων απονομής κύριας σύνταξης (πλην των διεθνών), παρατηρείται σταθερή μείωση τους για **7ο συνεχή μήνα**. Για τον Απρίλιο 2021 το πλήθος ανέρχεται σε **132.605** συγκριτικά με **137.915** που ήταν τον Μάρτιο του 2021 και **170.280** έναν χρόνο πριν.



**Από τη Διοίκηση του e-ΕΦΚΑ**